 



**Министерство на земеделието** **и храните**

**П О В Т О Р Н А П О К А Н А**

**към юридическите лица с нестопанска цел за осъществяване на общественополезна дейност за участие в повторна процедура за избор на представители в състава на Комитета за наблюдение на Стратегическия план за развитие на земеделието и селските райони за програмен период 2023-2027 г. като членове с право на глас**

Съгласно чл. 11, т. 9 от Постановление № 302 от 29 септември 2022 г. на Министерския съвет за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 – 2027 г. (ПМС № 302/29.09.2022 г.) бе създаден **Комитет за наблюдение на Стратегическия план за развитие на земеделието и селските райони 2023-2027 г. (КН на СПРЗСР 2023-2027 г.)**.

Във връзка с разпоредбата на чл. 13, ал. 3, т. 11 и ал. 4 от ПМС № 302/29.09.2022 г. и чл. 48 от ЗПЗП Министерството на земеделието и храните кани следните групи **неправителствени организации, регистрирани като юридически лица с нестопанска цел (ЮЛНЦ) за осъществяване на общественополезна дейност** да участват в избора на представители в състава на КН на СПРЗСР 2023-2027 г. в незапълнените групи, работещи в сферата на:

• защитата на основните права, равенството между мъжете и жените, недискриминацията и равните възможности;

• горите;

• пчеларството.

Юридическите лица с нестопанска цел за осъществяване на общественополезна дейност от посочените групи трябва да отговарят на следните критерии, в съответствие с чл. 15, ал. 1 и ал. 2 от ПМС № 302/29.09.2022 г.:

1. да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на общественополезна дейност най-малко 2 години преди датата на подаване на заявление за участие в процедура за избор;

2. да са действащи и да извършват дейност за постигане на целите си не по-малко от 2 години към датата на подаване на заявление за участие в процедура за избор;

3. да имат опит в разработването, изпълнението, мониторинга или оценката на стратегии, програми или политики;

4. да имат опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, съфинансирани със средства от Европейския съюз;

5. да не членуват в национално представителните организации на работниците и служителите и на работодателите, както и в национално представителните организации на и за хората с увреждания;

Всяко заинтересовано лице следва да подаде писмено заявление за участие в избора до ръководителя на Управляващия орган на Стратегическия план за развитие на земеделието и селските райони 2023-2027 г.

**Едно лице не може да подаде повече от едно заявление.**

Писменото заявление се представя по образец, утвърден от заместник министър-председателя (Приложение 1), неразделна част от поканата.

Към заявлението следва да се приложат:

а) удостоверение за актуално състояние, издадено от компетентния съд, когато юридическото лице не е вписано в Регистъра на юридическите лица с нестопанска цел към Агенцията по вписванията;

б) списък с описание на изпълняваните проекти, програми и/или дейности съгласно чл. 15, ал. 1, т. 3 и 4 от ПМС № 302/29.09.2022 г., както и документи, доказващи наличието на изисквания опит по чл. 15, ал. 1, т. 3 и т. 4 от ПМС № 302/29.09.2022 г

в) декларация за обстоятелствата по чл. 15, ал. 1, т. 2 и ал. 2. от ПМС № 302/29.09.2022 г., (Приложение № 2) към поканата.

**Писмените заявления и приложените документи се представят на адрес: 1040 гр. София, бул. „Христо Ботев" 55, Министерство на земеделието и храните или на следния електронен адрес:** **rdd@mzh.government.bg** **в срок до 14 юли 2023 г**.

Юридическите лица с нестопанска цел за осъществяване на общественополезна дейност, които са подали в срока на поканата, заявления по образец и отговарят на посочените критерии, ще бъдат уведомени и поканени да излъчат един общ представител за основен член на съответната група юридически лица в обществена полза и до трима резервни членове. Представителите се определят с консенсус, а при липса на консенсус, се провежда жребий.

След получаване на уведомлението юридическите лица с нестопанска цел за общественополезна дейност уведомяват писмено зам.-министъра на земеделието и храните за излъчените представители в срок до 25 юли 2023 г., като представят доказателства за общото им одобрение. В същия срок се представят и документите, доказващи обстоятелствата по чл. 15, ал. 4 от ПМС № 302/29.09.2022 г. по отношение на представителите (определените основен член и до трима резервни членове), както следва:

1. Да не е осъждан за престъпление с влязла в сила присъда, освен ако е реабилитиран;

2. Да има минимум 2 години опит в сферата на дейност на лицата, за чийто представител е номиниран;

3. Да има опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, финансирани със средства от Европейския съюз;

4. Да е служител или да е член на върховен орган или на управителен орган на някое от поканените юридически лица с нестопанска цел за общественополезна дейност.

Към пакета документи се прилага декларация за териториален обхват и обработка на лични данни, по образец.

Приложения:

1. Заявление (по образец).
2. Декларация за обстоятелствата по чл. 15, ал. 1, т. 2 и ал. 2 от ПМС № 302/29.09.2022 г. (по образец).
3. Декларация на ЮЛНЦ за териториален обхват и обработка на лични данни (по образец).